**Datum: 16.08.2023. SAOPŠTENJE ZA MEDIJE**

**m:tel podržao džudo-kamp svjetskog prvaka Nemanje Majdova**

U Istočnom Novom Sarajevu u toku je drugi džudo-kamp svjetskog prvaka Nemanje Majdova koji je okupio više od 700 džudista iz 20 zemalja. Polaznici će imati privilegiju da uče od najboljih u ovom plemenitom sportu. Organizator Akademije, Nemanja Majdov, istakao je da je ovo veoma bitan projekat, te naveo da su ove godine na džudo kampu velikani ovog sporta. Iz Japana Naohisa Takato, a iz Azerbejdžana Rustam Orujov i da će djeca imati priliku da uče od svojih uzora.

**m:tel** je prepoznao značaj ovog velikog projekta i podržao njegovo održavanje. Tim više kada se zna da se na jednom mjestu okupio veliki broj zvijezda ovog sporta iz respektabilnog broja zemalja čiji je cilj da se djeci posveti velika pažnja u cilju razvoja sporta, ali i prijateljstva među takmičarima iz različitih zemalja i podneblja.

Ključne riječi: mtel, Džudo kamp Nemanje Majdova

izvor fotografija: m:tel